মাসিহুজ্জামান সেরনিয়াবাত

এয়ার চিফ মার্শাল মাসিহুজ্জামান সেরনিয়াবাত (জন্ম: ২৪ ফেব্রুয়ারি, ১৯৬২) বাংলাদেশ বিমান বাহিনীর সাবেক প্রধান। এয়ার চীফ মার্শাল আবু এসরার অবসর গ্রহণের পর ২০১৮ সালের ১২ জুন তিনি বিমান বাহিনীর প্রধান হিসেবে দায়িত্বগ্রহণ করেন। একই দিন তাঁকে এয়ার চিফ মার্শাল পদমর্যাদা প্রদান করা হয়। ২০২১ সালের জুনে শেখ আব্দুল হান্নান তার স্থলাভিষিক্ত হন।

জন্ম ও শিক্ষাজীবন
মাসিহুজ্জামান সেরনিয়াবাত ১৯৬২ সালের ২৪ ফেব্রুয়ারি জন্মগ্রহণ করেন।  তিনি নটরডেম কলেজ, ঢাকা থেকে উচ্চমাধ্যমিক (এইচএসসি) পাশ করেন।

কর্মজীবন
ফ্লাইট ক্যাডেট হিসেবে ১৯৮০ সালের ১৬ মার্চ বিমান বাহিনী একাডেমিতে যোগ দেন মাসিহুজ্জামান সেরনিয়াবাত। ১৯৮২ সালের ১৯ জুন কমিশন পান তিনি। মিগ-২৯ ফাইটার স্কোয়াড্রনের প্রথম কমান্ডার ছিলেন মাসিহুজ্জামান। রয়্যাল মালয়েশিয়ান আর্মড ফোর্সেস স্টাফ কলেজ ও চীনের জাতীয় প্রতিরক্ষা বিশ্ববিদ্যালয় থেকে ডিগ্রি নিয়ে বিমান বাহিনীর বীরশ্রেষ্ঠ মতিউর রহমান ঘাঁটির অধিনায়ক ও বঙ্গবন্ধু ঘাঁটির এয়ার অধিনায়কসহ বিভিন্ন কমান্ড ও প্রশিক্ষণ কেন্দ্রে দায়িত্ব পালন করেছেন তিনি।  পেশাগত জীবনে কর্মদক্ষতা ও কৃতিত্বের স্বীকৃতি হিসেবে মাসিহুজ্জামান ‘বিমান বাহিনী পদক’ ও ‘অসামান্য সেবা পদক’ পেয়েছেন।

ব্যক্তিগত জীবন
মাসিহুজ্জামান সেরনিয়াবাতের স্ত্রীর নাম ইয়াসমিন জামান। তাদের এক পুত্র ও এক কন্যা সন্তান রয়েছে।

তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:বিমান বাহিনী প্রধান (বাংলাদেশ)
বিষয়শ্রেণী:বাংলাদেশ বিমান বাহিনীর এয়ার মার্শাল